  Туспуктэм: Удмуртиысь дышетонъя но тодосъя министерстволэн пресс-службаез Майя Бывальцева Ижкарысь промышленностья но экономикая колледжын «IT решения для бизнеса на платформе «1С: Предприятие 8» но «Корпоративная защита будущих угроз информационной безопасности» мастерскойёс усьтӥзы. Со сярысь Удмуртиысь дышетонъя но тодосъя министерстволэн пресс-службаез ивортӥз. « Мастерскойёсамы тупатъян ужъёс ортчытэмын но тӥрлык басьтэмын – комьютеръёс, интерактивной доскаос, серверъёс, тужгес выль прогрммаос » Хазрет Муссаев, колледжлэн кивалтӥсез Мастерсткойёсын студентъёс сяна, школаын дышетскисьёс но тодон-валанъёс басьтозы. «IT решения для бизнеса на платформе «1С: Предприятие 8» ӧръя мастерскойын кыкетӥ курсысь студентъёс – вуоно разработчикъёс но тестировщикъёс – дышетскозы. Лабораториын 13 инты. «Корпоративная защита будущих угроз информационной безопасности» мастерскойын кыкетӥ курсын но школаын дышетскись пиналъёс дышетскозы. Та дырозь ньыль шор зо ӧнер дышетсконниосын мастерской ёс усьтӥзы ни вал - Глазкарысь политехникая колледжын, Можгаысь Т. К. Борисов нимо педколледжын, Сарапулысь машинаос лэсьтонъя но ивортодэт технологиосъя техникумын, Ижкарысь машинаос лэсьтонъя С. Н. Борин нимо техникумын. « Ми нырысь ик юрттӥськом со ӧръёслы, кудъёсызлы улосвылын кулэяськон вань. Лыдметын соос 50 пала – со, кылсярысь, машинаос лэсьтон ӧр, ИТ-технологиос, гурт возёс но дышетон удысъёс, озьы ик услугаос. Таяз арын ми 12 лабораториос усьтӥмы, вуоно арын 15 мастерскойёс усьтомы но 2024-тӥ арын эшшо 15 мастерской усьтом. Солы коньдон федерал коньдэтысь но Удмуртиысь валче вылысь висъяське » Ирина Крохина, Удмуртиысь дышетонъя но тодосъя министрлэн воштӥсез Тодэ вайытом, Удмуртиын куинетӥзэ «ИТ-Куб» дышетон центрез усьтӥзы. Тегъёс: Удмуртия Дышетон Ижкар  